Την Κυριακή 3 Μαΐου 2020 στις 11.30π.μ.

ο Πολιτιστικός και Λαογραφικός Σύλλογος Κοζάνης «Η Κόζιανη» διοργανώνει το

14ο Αντάμωμα Παιδικών – Εφηβικών Συγκροτημάτων

στα πλαίσια του εορτασμού της Παγκόσμιας Ημέρας Χορού με στόχο την ανάδειξη και διαιώνιση της πολιτιστικής μας κληρονομιάς.

ΟΡΟΙ ΣΥΜΜΕΤΟΧΗΣ – ΓΕΝΙΚΕΣ ΠΛΗΡΟΦΟΡΙΕΣ

* Δικαίωμα συμμετοχής:

Μπορούν να συμμετάσχουν Πολιτιστικοί Σύλλογοι ή χορευτικά συγκροτήματα αρκεί η ηλικία των συμμετεχόντων να μην ξεπερνά το 15ο έτος. Η συμμετοχή είναι ΔΩΡΕΑΝ και ο κάθε Σύλλογος μπορεί να συμμετέχει με περισσότερα από ένα χορευτικά τμήματα. Επίσης, θα πρέπει να φέρουν μαζί τους το λάβαρο ή το διακριτικό του Συλλόγου τους.

* Τόπος διεξαγωγής:

Κεντρική πλατεία Κοζάνης (Πλατεία Νίκης).

* Αίτηση συμμετοχής:

Ο κάθε σύλλογος ή ομάδα θα πρέπει να συμπληρώσει και να αποστείλει την αίτηση συμμετοχής (η συμπλήρωση όλων των πεδίων είναι υποχρεωτική) είτε στη διεύθυνση

ΠΟΛΙΤΙΣΤΙΚΟΣ & ΛΑΟΓΡΑΦΙΚΟΣ ΣΥΛΛΟΓΟΣ "Η ΚΟΖΙΑΝΗ"

Ι. Φαρμάκη 20, ΤΚ 50100, Κοζάνη

είτε στην ηλεκτρονική διεύθυνση [kozianisillogos@gmail.com](mailto:kozianisillogos@gmail.com) μέχρι και την Κυριακή 12 Απριλίου 2020.

* Χορευτικές Ενότητες:

1η ΕΝΟΤΗΤΑ: Παιδιά προσχολικής ηλικίας

(Υπεύθυνη Ενότητας: Ζαρκοδήμου Θωμαή)

1. Μπεράτι
2. Συρτός στα τρία (Παιδιά της Σαμαρίνας)
3. Κοφτός
4. Νερατζιά
5. Παλαμάκια

2η ΕΝΟΤΗΤΑ: Μακεδονία (Υπεύθυνη Ενότητας: Ζαρκοδήμου Θωμαή)

1. Συρτός (Αναστασιά)

2. Τσάμικο (Αλή Πασάς)

3. Ρουσούλενα (Καστοριά)

4. Λόντζια - Γύρισμα

5. Έντεκα Κοζάνης

3η ΕΝΟΤΗΤΑ: Θράκη (Υπεύθυνος Ενότητας: Τσιρογιάννης Ιωάννης).

1. Χασαπιά
2. Ντάχτιλη
3. Ποδαράκι
4. Ζωναράδικο
5. Χεριάτικος Τραμπανιστός

4η ΕΝΟΤΗΤΑ: Πόντος (Υπεύθυνος Ενότητας: Χαλκίδης Γεώργιος).

1. Εμπρ' οπίς
2. Τικ μονόν
3. Τρυγώνα
4. Σερανίτσα
5. Πατούλα
6. Κοτσαγγέλ

5η ΕΝΟΤΗΤΑ: Ήπειρος (Υπεύθυνη Ενότητας: Ζαρκοδήμου Θωμαή)

1. Γιάννη μου το μαντήλι σου
2. Ζαγορίσιος (Καπέσοβο)
3. Τσάμικο (Ένας λεβέντης χόρευε)
4. Φυσούνι
5. Γκρίμποβο

6η ΕΝΟΤΗΤΑ: Μακεδονία (Υπεύθυνη Ενότητας: Ζαρκοδήμου Θωμαή)

1. Αλωνιώτικος
2. Γερόντικος
3. Μπαιντούσκινο Αριδαίας
4. Κόρη Ελένη
5. Συρτός Μακεδονίας

7η ΕΝΟΤΗΤΑ: Μικρά Ασία (Υπεύθυνη Ενότητας: Ζαρκοδήμου Θωμαή)

1. Μια Σμυρνιά στο παραθύρι
2. Ρουμπαλιά
3. Τέσσερα Μάτια Δυο Καρδιές
4. Γεωργίτσα
5. Καρσιλαμάς (Σύρε να πεις την μάνα σου)

Θα πρέπει να δηλώσετε υποχρεωτικά δύο χορευτικές ενότητες, για το κάθε τμήμα που θα συμμετέχετε. Για περισσότερες πληροφορίες σχετικά με τις χορευτικές ενότητες θα απευθυνθείτε στην χοροδιδάσκαλο Ζαρκοδήμου Θωμαή (τηλ: 6974471042). Για την χορευτική ενότητα «Θράκη» θα επικοινωνήσετε με τον χοροδιδάσκαλο Τσιρογιάννη Ιωάννη (τηλ: 6978901277) και για την ενότητα «Πόντος» με τον χοροδιδάσκαλο Χαλκίδη Γιώργο (τηλ: 6947329733). Σε περίπτωση που δεν επαρκούν οι συμμετοχές ή συμπληρωθεί κάποια χορευτική ενότητα, θα συμμετέχετε στην δεύτερη επιλογή σας. Θα τηρηθεί σειρά προτεραιότητας.

Μετά την οριστικοποίηση των συμμετοχών, και λαμβάνοντας η οργανωτική επιτροπή υπ’ όψιν τις δηλώσεις προτιμήσεως, θα ενημερωθείτε για το τελικό πρόγραμμα.

* Χρόνος προσέλευσης:

Τα μέλη των χορευτικών ομάδων θα πρέπει να βρίσκονται στο χώρο διεξαγωγής μισή ώρα πριν την έναρξη της εκδήλωσης. Για κάθε ομάδα θα υπάρχει υπεύθυνος συνοδός που θα οριστεί από την οργανωτική επιτροπή και θα τους κατευθύνει στο χώρο συγκέντρωσης.

* Μουσική κάλυψη:

Την εκδήλωση θα πλαισιώνει παραδοσιακή ορχήστρα για όλες τις χορευτικές ενότητες. Ομάδες που επιθυμούν να χορέψουν με ψηφιακό δίσκο CD δεν γίνονται δεκτές.

* Ενδυμασίες χορευτών:

Οι χορευτές θα πρέπει να προσέλθουν με παραδοσιακές ενδυμασίες, αντίστοιχες με τη χορευτική ενότητα που θα συμμετέχουν. ΜΟΝΟ στην 1η ενότητα (παιδιά προσχολικής ηλικίας) δεν είναι υποχρεωτικό αλλά θα πρέπει να υπάρχει στο χορευτικό συγκρότημα «ομοιομορφία», δηλαδή να φοράνε για παράδειγμα άσπρη μπλούζα και μπλε παντελόνι – φούστα ή μπλουζάκια με το διακριτικό του Συλλόγου τους). Αν κάποια ομάδα επιθυμεί να ντυθεί στο χώρο διεξαγωγής θα πρέπει να ενημερώσει κατά την υποβολή της αίτησης. Για περισσότερες διευκρινήσεις επικοινωνήστε με την χοροδιδάσκαλο Ζαρκοδήμου Θωμαή.

* Αναμνηστικά:

Με το πέρας της εκδήλωσης, θα απονεμηθούν αναμνηστικά συμμετοχής στους εκπροσώπους όλων των Συλλόγων - χορευτικών συγκροτημάτων.

Επίσης, σε όλους τους χορευτές θα δοθεί σάντουιτς, χυμός και νερό.

* Διαμονή – Μετακίνηση:

Τα έξοδα μετακίνησης και διαμονής ΔΕΝ καλύπτονται από τους οργανωτές. Όσοι επιθυμούν να διανυκτερεύσουν σε ξενοδοχεία της ευρύτερης περιοχής της Κοζάνης ή για οποιαδήποτε άλλη πληροφορία μπορούν να καλέσουν:

Τηλέφωνα επικοινωνίας:

-Τζουμερκιώτης Γρηγόρης (πρόεδρος): 6948286427

-Μωυσιάδης Ηλίας: 6979699349

-Φτάκας Σάκης: 6946906815

* Διαφήμιση – Προβολή:

Κατά τη διάρκεια της εκδήλωσης θα ληφθούν φωτογραφίες και βίντεο, τα οποία θα προβληθούν στα Μ.Μ.Ε. και στα διάφορα κοινωνικά δίκτυα.

* Οι διοργανωτές διατηρούν το δικαίωμα αλλαγής  των χορευτικών ενοτήτων, ημερομηνίας, ώρας και χώρου.
* Web Sites:

[www.koziani.com](http://www.koziani.com)

[www.koziani.blogspot.com](http://www.koziani.blogspot.com)

Facebook: Πολιτιστικός – Λαογραφικός Σύλλογος Κοζάνης ΄΄Η Κόζιανη΄΄

Instagram: sillogos\_koziani

*Με εκτίμηση,*

*Ζαρκοδήμου Θωμαή*

*Καθηγήτρια Φυσικής Αγωγής – Χοροδιδάσκαλος (τηλ:6974471042)*

